અમદાવાદ: શહેરના બાપુનગર વિસ્તારમાં રહેતા એક વેપારીનું ગત રાત્રે ચાર શખ્સોએ પૈસાની લેતીદેતીના મામલે અપહરણ કર્યું હતું. અપહરણકર્તાઓ વેપારીને મહિન્દ્રા એસયુવી કારમાં એક્સપ્રેસ-વે પર લઈ ગયા હતા, જ્યાં તેમને ગોંધી રાખી ઢોર માર મારી જાનથી મારી નાખવાની ધમકી આપી હતી. બીજી તરફ પોલીસને જાણ કરાતાં પોલીસે લોકેશન મેળવી રામોલ અને ખોખરા પોલીસને જાણ કરતાં તેણે બે અપહરણકર્તાઓને શોધી તેમની ધરપકડ કરી વેપારીને મુક્ત કરાવ્યો હતો.